Сёння старажытная беларуская дуда і дударскі рух на Беларусі набываюць незвычайную папулярнасць. З’яўляюцца ўсё новыя музычныя гурты, якія выкарыстоўваюць дуды ў сваёй творчасці. Вялікую ролю ў вяртанні дударскіх традыцый адыгрываюць фестывалі старажытных культур. Ладзяцца яны не толькі ў сталіцы. У канцы вясны горад Глыбокае стаў месцам прыцягнення дудароў з усяго свету – тут прайшоў фэст “Дударскі рэй”.